Uz 10.08.2021. Nr. b/n

**Izglītības un zinātnes ministrijai**

**Atzinums**

**par konceptuālā ziņojuma projektu**

**„Par profesionālās izglītības programmu finansēšanu”**

Kultūras ministrija ir izskatījusi Izglītības un zinātnes ministrijas 2021.gada 10.augustā atkārtotai saskaņošanai nosūtīto precizēto konceptuālā ziņojuma „Par profesionālās izglītības programmu finansēšanu” projektu (turpmāk – Ziņojums), Ministru kabineta rīkojuma projektu un izziņu par atzinumos sniegtajiem iebildumiem, un atbalsta tā tālāku virzību, vienlaikus izsakot šādus **iebildumus** par Ziņojuma 3.2.nodaļā „Profesionālās izglītības programmu finansēšana pašvaldību un citu dibinātāju izglītības iestādēs” ietverto informāciju:

Lūdzam precizēt Ziņojuma 3.2.nodaļu „Profesionālās izglītības programmu finansēšana pašvaldību un citu dibinātāju izglītības iestādēs”, kas attiecas uz kritērijiem, iezīmējot izglītības tematiskās jomas “Mākslas” specifiku. Ņemot vērā, ka Kultūras ministrijas iepriekš iesniegtais iebildums, kas ir iekļauts Ziņojuma izziņas 79.lappusē, pēc būtībās nav ņemts vērā, lūdzam Ziņojuma 3.2.nodaļā „Profesionālās izglītības programmu finansēšana pašvaldību un citu dibinātāju izglītības iestādēs” ņemt vērā kultūras un radošo industriju nozaru specifiku, kas nosaka, ka nozīmīgi ir ne tikai nodarbinātības rādītāji pēc profesionālās vidusskola absolvēšanas, bet arī tālākā talantu attīstība un virzība uz izcilību profesijā, turpinot izglītību nākamajos izglītības līmeņos vai iegūstot papildu prasmes. Norādām, ka ir būtiski iegūt izglītību, papildinot savu specializāciju, piemēram, izmantojot profesionālās vidējās izglītības elastīgo pieeju, apgūstot papildu C moduļus vai papildus kvalifikācijas ieguvi, kas ir īpaši svarīgi mūzikas un dizaina izglītībā. Kā arī nozīmīgs profesionālās izaugsmes veids ir izglītības turpināšana koledžās un augstskolās. Tas ir svarīgi no kultūrizglītības īstenošanas un kopējā kultūrpolitikas viedokļa. Tādēļ lūdzam precizēt Projekta 3.2.nodaļas „Profesionālās izglītības programmu finansēšana pašvaldību un citu dibinātāju izglītības iestādēs” 26.lappusi, kurā tiek sniegta informācija par profesionālās izglītības programmu finansēšanu, un papildināt par kritērijiem, kam jānodrošina izglītības programmu atbilstība, lai izglītības iestādes varētu pretendēt uz valsts budžeta finansējumu profesionālās izglītības programmu īstenošanai. Lūdzam minēt, ka atbilstoši kultūrizglītības ieguves specifikai un kultūras darba tirgus prasību specifikai izglītības tematiskajā jomā „Mākslas” tiek piemērots kritērijs par izglītības programmu absolventu tālākajām gaitām, kur saskaņā ar absolventu monitoringa datiem, vismaz 75% izglītības programmas absolventu ir nodarbināti vai turpina iegūt izglītību gadu pēc izglītības iestādes absolvēšanas.

Papildus lūdzam Ziņojuma 3.2. nodaļas ievaddaļā uzsvērt, ka šī nodaļa neattiecas uz profesionālās izglītības programmu finansēšana valsts dibinātajās iestādēs.

Valsts sekretāre (paraksts\*) D.Vilsone

\* Dokuments ir parakstīts ar drošu elektronisko parakstu

Masule 25659713

Ina.Masule@lnkc.gov.lv

Beinaroviča 26574092

Baiba.Beinarovica@lnkc.gov.lv